|  |  |
| --- | --- |
|  | **Лесотехнически университет**  **Факултет „…………………………………………“** |

**Утвърждавам:**

**Ректор:……………………………………**

**(доц. д-р Христо Михайлов)**

**Декан:……………………………………..**

**(проф. д-р Ххххххх Ххххххххх)**

**Квалификационна характеристика**

|  |  |
| --- | --- |
| **Област на висше образование** | 4. Природни науки, математика и информатика |
| **Професионално направление** | 4.4. Науки за земята |
| **Специалност** | Екология и опазване на околната среда |
| **Професионална квалификация** | Еколог |
| **Образователно-квалификационна степен** | Магистър |
| **Условие за кандидатстване** | Придобита образователно квалификационна степен “бакалавър” |
| **Срок за обучение** | Редовно – 3 семестъра |
| **Дипломиране** | Защита на дипломна работа |

|  |  |
| --- | --- |
| Обсъдена и приета на заседание на ФС на ФЕЛА | Протокол № 19/14.06.2017 г. |
| Утвърдена на заседание на АС на ЛТУ | Протокол № 19/28.06.2017 г. |

**Квалификационна характеристика**

Настоящата квалификационна характеристика е разработена на основание:

* Чл. 26 ал. 8 т. 2-б и чл. 39, ал 2 от Закона за висшето образование (2011 г., посл. изм. и доп. 2017 г.);
* Чл. 21 т. 7, чл. 31 (2) т. 4-в и чл. 43, ал. 2 от Правилника за дейността на Лесотехническия университет (2011 г.);
* Националната класификация на професиите и длъжностите (НКПД, 2011 г.).

Квалификационната характеристика е съобразена с Европейската квалификационна рамка и нейния български еквивалент – Националната квалификационна рамка (НКР, 2012 г.) – ниво 7 (магистър след бакалавър). Университетската подготовка по Горско стопанство се извършва при спазване на условията и изискванията на Наредба за държавните изисквания за придобиване на висше образование на образователно-квалификационните степени “бакалавър”, “магистър” и “специалист” (2003 г.) и Наредба № 21 за прилагане на система за натрупване и трансфер на кредити във висшите училища (2004 г.).

Образователно-квалификационната степен „**магистър”** по специалност „Екология и опазване на околната среда” в Лесотехническия университет може да се получи по магистърски програми в три профилиращи направления:

1. Селищна екология
2. Възстановяване на околната среда и екологичен мониторинг
3. Екотуризъм

**Цел на обучението**

Подготовка на висококвалифицирани специалисти с висше образование в областта на екологията и опазването на околната среда с образователно-квалификационна степен “**магистър**".

**Подцел**

Придобиване на профилиращи знания и умения и задълбочаване на научно-теоретичната и специализираната подготовка в областта на екологията и опазването на околната среда, чрез магистърски курс (програма) на обучение.

**Професионална реализация**

**Магистрите-еколози могат да работят** като управленски кадри, учени, преподаватели, инспектори, експерти и др. длъжности, изискващи съответната степен на квалификация по ЕООС.

Те могат да работят в министерства и техни подразделения, областни и общински администрации; държавни и частни фирми, кооперации, сдружения и неправителствени организации, в научни и научно-приложни звена, в които се решават проблеми, свързани с прилагане на екологични знания по опазване, обогатяване и възстановяване на околната среда. Реализация могат да имат и във фирми, които извършват екологични експертизи и провеждат екологичен мониторинг, като на базата на своите компетенции, защитават аргументи и решават проблеми, свързани с околната среда. Усвоените от тях знания им дават възможност да събират и интерпретират подходящо данни, да интегрират знания и да правят изводи и заключения, да дават идеи и решения, както на специализирана така и на не специализирана аудитория.

Магистрите-еколози притежават квалификация, които им позволява да продължат обучението си като докторанти.

**Образователни компетентности**

Съдържанието на учебните планове за трите направления са съобразени със целите на образованието в тази степен на обучение, а именно подготовка на високо-квалифицирани специалисти с необходимите теоретични и практични знания за:

* съвременните методи на екологичните изследвания и моделиране на екологичните процеси;
* екологичните принципи на устойчиво развитие;
* основните екологични закономерности и процеси в природната, селищната и промишлена среда;
* разработване на планове, програми и проекти за управление на въздуха, водите, отпадъците и др. фактори на околната среда.
* разработване и внедряване на екологични програми за управление и устойчиво развитие на населени места, общини, области и други териториални единици;
* опазване на биологичното разнообразие;
* разработване на планове за управление за защитени територии и зони;
* изготвяне на анализи за състоянието на различни фактори и компоненти на околната среда;
* разработване на прогнози и стратегии за управление на околната среда.
* извършване на експертизи по проблемите на опазване на околната среда.
* разработване на планове, програми и проекти за развитие на екологичен туризъм;
* организиране на различни форми на екологичен туризъм.

**Изисквания към подготовката**

Обучението по магистърска програма **“Селищна екология”** е свързано със задълбочено познаване на специфичните проблеми на околната среда в общината, населеното място или областта, техния контрол и решаване, за подобряване качеството на живот, за рационално използване на ресурсите и създаване на хармонична жизнена среда.

Обучението по магистърска програма **“Възстановяване на природната среда и екологичен мониторинг”** задълбочава знанията свързани със структурата и функционирането на „Националната система за мониторинг на околната среда“ като управленска система за опазване на околната среда в България. Подробно се изучават подходите и методите при изграждането и функционирането на отделните подсистеми за мониторинг на биотичните и абиотични компоненти и фактори на околната среда, при разработване на проекти за възстановяване на нарушени и замърсени земи, по-пълно и екологосъобразно ползване на природните ресурси.

Обучението по магистърска програма ***„*Екотуризъм”** задълбочава знанията в туристическите ресурси, тяхното опазване, рационално и екологосъобразно ползване, както и управление на дейностите по развитие и организиране на екологичен туризъм.